**Дөңгілағаш негізгі мектебінде өткен**

**«Қош келдің, Әз-Наурыз» мерекесінің есебі**

 Дөңгілағаш негізгі мектебінде «Қош келдің, Әз - Наурыз» атты мерекелік іс- шара өтті. Іс – шараға балалар белсенді ат салысты. Жалпы мақсатым: оқушыларға қазақ халқының төл мерекесінің яғни жаңа жылымыздың қаншалықты зор, маңызды екенін саналарына жеткізу. Тәрбиелік мағына беру. Мереке Нұрай би тобының «Мерекем» биімен салтанатты түрде ашылды. Шараға қатысушылар: Алдар көсе, Қыдыр ата, жүргізушілер. Бұл кейіпкерлер Наурыз мейрамының басты қонақтары. Алдар көсе өзінің ерекше, қайталанбас әзілдерімен жұртшылықтың назарын өзіне аудара білді. Ақ дастарханға жайғасып, кішкентай бүлдіршіндердің өнерін тамашалады. Ортаға «Наурыз көктем» әнімен 1,3,4 сынып оқушылары шығып, мерекенің сәнін аша түсті. Наурыз мерекесін тойлаған кезде ел мен жерді аралап Қыдыр ата келіп батасын берді. 6-8 сынып оқушылары болса, «Абысындар асы» көрінісін қойып жиналған қауымды бір мәз- мейрам қылды. 5-7 сынып оқушылары «Дастархан» әнін орындады. Мектеп алды даярлық сыныбы өздерінің бал тілдерімен көктем мерекесіне арналған өлең шумақтарын бірінен соң бірі жалғастырып, көпшіліктің ыстық ықыласына ие болды. 9 сынып оқушысы Мырзағали Жақсылық «Мен қазақпын» әнін орындап бір сергітіп тастады. Дүбірлі мерекемізді «Нұрай» би тобының қыздары «Қамажай» биін билеп, «Қош келдің, Әз - Наурыз» атты мерекелік іс шарамызды мәресіне жеткізді.

 

 